Patricia McFadden

Patricia McFadden (1952) eSwatiniko feminista, soziologo, idazle, hezitzaile eta editore afrikarra da. Apartheidaren aurkako mugimenduan 20 urte baino gehiagoz aritu zen aktibista eta akademikoa ere bada. McFaddenek Afrikako eta munduko mugimendu feministetan ere lan egin du. Idazle gisa, jazarpen politikoa jasan izan du. Southern African Feminist Review eta African Feminist Perspectives aldizkarien editore gisa lan egin izan du. Eskolak ematen ditu eta emakumeen eskubideen alde egiten du nazioartean. McFadden irakaslea izan da Cornelleko Unibertsitatean, Spelman Collegen, Sirakusako Unibertsitatean eta Estatu Batuetako Smith Collegen. "Aholkulari feminista" gisa ere lan egiten du, Afrika hegoaldean instituzionalki jasangarriak diren espazio feministak sortzeko emakumeei lagunduz.

 Ibilbidea 
MacFadenek Politika eta Administrazioa ikasi zituen Botsuana eta Suazilandiako Unibertsitatean, ekonomia eta soziologia bigarren mailako ikasgaiak izanik. Ondoren, Soziologiako masterra egin zuen Dar es Salaam-eko Unibertsitatean. 1987an Erresuma Batuko Warwick Unibertsitatean doktoratu zen.

1993tik 2005era, MacFadenek programen arduradun gisa lan egin zuen Zimbabueko Southern African Regional Institute for Policy Studies-en (SARIPS). 1995etik 2000ra, Southern African Feminist Review aldizkariaren editorea izan zen. 1998tik 2000ra Hannoverreko International Women’s University-ko(IFU) dekanoa izan zen. SARIPSek azken zazpi urteetan eskainitako Gizarte Politikako masterreko (MPS) programan ere eskolak eman zituen. Irakasle laguntzailea izan zen Zimbabweko Syracuse Unibertsitateko atzerriko ikasketa programan, eta, geroago, Syracuse-ko egoitza nagusian irakasle gisa aritu zen, New York-en, Ikasketa Afroamerikarren Departamentuan .

Saiakera-idazle gisa, hauek dira McFadden-en ikerketa- eta analisi-arlo nagusiak: Afrikar emakumeen sexualitatea, ugalketa- eta sexu-osasuna, eta identitatea, sexu-indarkeria eta herritartasuna. Txosten ugari aurkeztu izan ditu nazioarteko unibertsitate, hitzaldi eta mintegietan Norvegian, Suedian, Danimarkan, Namibian, Hegoafrikan, Ghanan, Yibutin, Kenyan, Ugandan, Brasilen, Txinan, Alemanian, Etiopian, Erresuma Batuan eta beste hainbat tokitan.

 Argitalpenak 

 Saiakerak 

 "Becoming Postcolonial: African Women Changing the Meaning of Citizenship" - 2005.
 "Challenging HIV and AIDS: Resistance and Advocacy in the Lives of Black Women in Southern Africa"
 "War Through a Feminist Lens"
 "Between a Rock and a Hard Place: Positioning Feminism in the ‘Africa Debate,’ and ‘Patriarchy'"
 "Sexuality and Globalization"

 Liburuak 

 "Gender in Southern Africa: A Gendered Perspective" (Sapes Books) 1998
 "Reflections on Gender Issues in Africa" (Sapes Books)  1999
 "Reconceptualizing the Family in a Changing Southern African Environment" Sara C. Mvududu-rekin batera (Afrika South Afrikako Institutua), 2001.

 Aintzatespenak 
1999an, McFadden-ek Hellman / Hammett Human Rights Award (Human Rights Watch) saria jaso zuen, jazarpen politikoa jasan duten mundu osoko idazleei emandako saria.

 Erreferentziak 

Kategoria:Idazle feministak
Kategoria:Aktibistak
Kategoria:Afrikarrak